
Parlamentul  României

Camera  Deputaţilor
Comisia pentru sănătate  şi familie
            Nr. 28/265  /  22  noiembrie 2011                                    

BIROULUI PERMANENT 

AL

CAMEREI DEPUTAŢILOR,

Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr.130/2010 pentru modificarea Legii farmaciei nr.266/2008 ( PL x 135/2011) ,  trimis comisiei  pentru examinare, în fond,  în procedură de urgenţă, Camera Deputaţilor fiind Cameră decizională. 
Proiectul de lege a fost adoptat de Senat în şedinţa din 16 martie 2011, în calitate de primă Cameră sesizată şi  trimisă Comisiei pentru sănătate şi familie cu adresa  nr.PLx 135 din 23 martie 2011, Camera Deputaţilor fiind Cameră decizională. 
La întocmirea raportului, comisia a avut în vedere avizul favorabil al  Consiliului Legislativ nr. 1589/21.12.2010 ,avizul favorabil al Consiliului Concurenţei nr.9553/20.12.2011,  avizul favorabil al Comisiei juridice, de disciplină şi imunităţi nr.PL x 135/30.03.2011,  precum şi punctul de vedere al Ministerului Sănătăţii nr.66327/21.11.2011 .

În raport de obiectul şi conţinutul său, proiectul de lege face parte din categoria legilor ordinare în conformitate cu prevederile articolului 73 din Constituţia României, republicată.

              PREŞEDINTE,                                                        SECRETAR,
          RODICA NASSAR                                                     ION BURNEI

Parlamentul  României

Camera  Deputaţilor
Comisia pentru sănătate  şi familie
                                                                                  Nr. 28/ 265 / 22   noiembrie  2011                                                                                                

R A P O R T  
asupra proiectului de Lege privind aprobarea Ordonanţei de urgenţă a Guvernului nr.130/2010 
pentru modificarea Legii farmaciei nr.266/2008 ( PL x 135/2011)
1. Cu adresa nr.  PL-x 135 din 23 martie 2011, Comisia pentru sănătate şi familie a fost sesizată cu dezbaterea, în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.130/2010 pentru modificarea Legii farmaciei nr.266/2008 ( PL x 135/2011), adoptat de Senat în şedinţa din 16 martie 2011, în calitate de primă Cameră sesizată , Camera Deputaţilor fiind Cameră decizională.
La întocmirea raportului, comisia a avut în vedere avizul favorabil al  Consiliului Legislativ nr. 1589/21.12.2010, avizul favorabil al Consiliului Concurenţei nr.9553/20.12.2011,  avizul favorabil al Comisiei juridice, de disciplină şi imunităţi nr.PL x 135/30.03.2011,  precum şi punctul de vedere al Ministerului Sănătăţii nr. 66327/21.11.2011 .

Proiectul de lege are ca obiect de reglementare modificarea Legii farmaciei nr.266/2008, republicată, în sensul abrogării dispoziţiei de la alin.(2) al art.12 care prevede posibilitatea înfiinţării a câte unei farmacii comunitare în gări, aerogări şi centre comerciale de mare suprafaţă, prin excepţie de la alin.(1) al art.12, precum şi prorogarea termenului prevăzut la art.42, respectiv 31 decembrie 2012. 

Având în vedere cele prezentate mai sus, Comisia pentru sănătate şi familie propune  Plenului Camerei Deputaţilor aprobarea  Ordonanţei de urgenţă a Guvernului nr.130/2010 pentru modificarea Legii farmaciei nr.266/2008 cu amendamentele din anexă.
2. Proiectul de lege face parte din categoria legilor ordinare în conformitate cu prevederile articolului 73 din Constituţia României, republicată.
3. La lucrările Comisiei pentru sănătate şi familie  din data de 22 noiembrie 2011 au participat 15 deputaţi din cei 17 membrii ai comisiei. La dezbateri a participat, în conformitate cu prevederile art.55 din Regulamentul Camerei Deputaţilor, domnul Cristian Anton Irimie, secretar de stat în cadrul Ministerului Sănătăţii.
Raportul înlocuitor al comisiei  a fost adoptat cu unanimitate de voturi .
4.     Proiectul de lege, potrivit art.75 din Constituţia României, republicată şi art.92 alin.(9) din Regulamentul Camerei Deputaţilor, republicat, este de competenţa decizională a Camerei Deputaţilor.

I. Amendamente admise

În urma dezbaterii, Comisia pentru sănătate şi familie propune aprobarea Ordonanţei de urgenţă a Guvernului nr.130/2010 pentru modificarea Legii farmaciei nr.266/2008 ( PL x 135/2011), cu următoarele amendamente:
	Nr.

crt.
	             Text ordonanţă
	Text Senat
	Text propus de Comisie
	Motivaţie

	0.
	1.
	2.
	3.
	4.

	1
	
	Titlul legii

Lege privind aprobarea Ordonanţei de urgenţă a Guvernului nr.130/2010 pentru modificarea Legii farmaciei nr.266/2008

	Nemodificat
	

	2
	
	ARTICOL UNIC.-
Se aprobă Ordonanţa de urgenţă a Guvernului nr.130 din 28 decembrie 2010 pentru modificarea Legii farmaciei nr.266/2008, publicată în Monitorul Oficial al României, Partea I, nr.890 din 30  decembrie 2010, cu următoarea modificare  :
	ARTICOL UNIC.-
Se aprobă Ordonanţa de urgenţă a Guvernului nr.130 din 28 decembrie 2010 pentru modificarea Legii farmaciei nr.266/2008, publicată în Monitorul Oficial al României, Partea I, nr.890 din 30  decembrie 2010, cu modificările şi completările ulterioare,  cu următoarea modificare :
	

	3
	Titlul ordonanţei

ORDONANŢĂ DE URGENŢĂ   Nr. 130 pentru modificarea Legii farmaciei nr.266/2008

	Nemodificat
	Nemodificat

	

	4
	Art. I. - Legea farmaciei nr. 266/2008, republicată în Monitorul Oficial al României, Partea I, nr. 448 din 30 iunie 2009, se modifică după cum urmează:


	Nemodificat
	Nemodificat
	

	5
	1.La articolul 12, alineatul (2) se abrogă.


	Nemodificat
	Nemodificat
	

	6
	2.Articolul 42 va avea următorul cuprins:

"Art. 42. - Dispoziţiile art. 12 se aplică până la data de 31 decembrie 2012 inclusiv."


	Articolul 42 va avea următorul cuprins:

"Art. 42. - Dispoziţiile art. 12 se aplică până la data de 31 decembrie 2011 inclusiv."


	La articolul I punctul 2, articolul 42 se modifică şi va avea următorul cuprins:
"Art. 42. - Dispoziţiile art. 12 se aplică până la data de 31 decembrie 2011 inclusiv."


	Pentru respectarea normelor de tehnică legislativă.

	7
	Art. II. - (1)Cererile depuse la Ministerul Sănătăţii în vederea eliberării autorizaţiei de funcţionare pentru farmacii şi drogherii până la intrarea în vigoare a prezentei ordonanţe de urgenţă, însoţite de documentaţia completă, vor fi analizate în conformitate cu prevederile legislaţiei în baza căreia au fost depuse, nu mai târziu de data de 1 martie 2011. Dosarele cu documentaţia incompletă se vor completa în maximum 30 de zile de la data intrării în vigoare a prezentei ordonanţe de urgenţă; în caz contrar, se vor clasa.

(2)Preschimbarea autorizaţiilor de funcţionare care nu au înscris termen de valabilitate se face cu păstrarea numărului autorizaţiei de funcţionare, la solicitarea persoanei juridice, prin emiterea unei noi autorizaţii, pe baza documentelor prevăzute în normele de aplicare a Legii nr. 266/2008, republicată, pentru următoarele situaţii:

a)schimbarea deţinătorului - persoană juridică, înscrisă ca menţiune pe autorizaţia de funcţionare emisă anterior intrării în vigoare a prezentei ordonanţe de urgenţă;

b)deteriorarea autorizaţiei de funcţionare.


	Nemodificat
	Nemodificat
	

	8
	Art. III. - Autorizaţiile de funcţionare eliberate în baza prevederilor art. 12 alin. (2) din Legea nr. 266/2008, republicată, cu modificările ulterioare, rămân valabile.


	Nemodificat
	Nemodificat
	


                   PREŞEDINTE,                                                                                    SECRETAR,
                RODICA NASSAR                                                                                ION BURNEI
Întocmit,

Florin Danciu – consilier parlamentar

Cristina Bologan – consultant parlamentar

